Hespital

Un hespital u clinica ye un edificio destinato a tener cura d'as patolochías u malautías y d'os traumatismos masiau complexos ta poder estar tractatos en o domicilio, en un centro de salut, u en o estudiet d'un medico. A os grans hespitals tamién se les diz centro hespitalario de referencia. En la mayoría d'os países desenvolicatos, respective a o domicilio y o estudiet d'o medico, o centro hespitalario presenta l'avantalla de tener: una hichiene guaranciata por un personal de limpia. una vichilancia de 24 horas sobre 24 y de 7 dies sobre 7 por personal medico y paramedico. as competencias (medicos especialistas) y o material ta efectuar os examens y as curas, y as salas d'operacions. D'atra man, a presencia de numerosas patolochías exposa a un risgo d'infección nosocomial. Bel hespital tien un servicio d'urchencias, y mesmo tamién un servicio móbil d'urchencia y de reanimación. Historia A parola hespital viene d'o latín hospes, "huespede" u "vesita", pero tamién "ahuespador". De hospes se derivó hospitalia, "casa ta vesitas foranas". Alavez a parola feba referencia a mesons u cubillars a on que un guarda hespitalero ufriba refuchio a viachers y pelegrins, por ixo a sobén se trobaban en puestos de paso y camins. D'a epoca medieval podemos trobar eixemplos d'hespitals en Aragón en puertos pirenencos con un gran paso de pelegrins como o Hespital de Benás u o Hespital de Santa Cristina de Somport. Dimpués hospitalia se transformó en hespital ta designar o puesto d'auxilio a os viellos y malautos, con o significato que hue se fa servir. Hespitals en Aragón A sanidat publica en Aragón se divide actualment en ueito sectors sanitarios, cadagún con a o menos un hespital prencipal y cuantos centros de salut: Alcanyiz: Incluye o Hespital Comarcal d'Alcanyiz y centros de salut en Alcanyiz, Alcorisa, Andorra, Calaceit, Calanda, Cantaviella, Casp, Íxar, Maella, Lo Mas de las Matas, Muniesa y Val de Robres Balbastro: Incluye o Hespital de Balbastro y centros de salut en Abiego, l'Aínsa, Albalat de Cinca, Balbastro, Benavarri, Berbegal, Binéfar, Castilló de Sos, Fraga, Graus, La Infortunada, Mequinenza, Monzón Rural, Monzón Urbán y Tamarit de Litera. Calatayú: Incluye o Hespital Ernest Lluch Martín de Calatayú y centros de salut en Alfama d'Aragón, Ateca, Calatayú Rural, Calatayú Urbán, Daroca, Fariza, Illueca, Morata de Xalón, Sabinyán y Villarroya de la Sierra Teruel: Incluye tres hespitals: o Hespital Cheneral Bispe Polanco, o Hespital Psiquiatrico Sant Chuan de Dios y o Hespital Sant Chusé en Teruel y centros de salut en Albarracín, Alfambra, Aliaga, Baguena, Calamocha, Cedriellas, Cella, Mont-reyal, Mora de Rubielos, Mosqueruela, Santa Olalia, Sarrión, Teruel Rural, Teruel Urbán, Utriellas y Villel. Uesca: Incluye cuatre hespitals: o Hespital d'Alta Resolución d'o Pireneu en Chaca, o Hespital Cheneral Sant Chorche, o Hespital Psiquiatrico Santo Cristo de los Milagros y o Hespital Provincial Sagrato Corazón de Chesús en Uesca y centros de salut en Almudévar, Ayerbe, Berdún, Biescas, Broto, Granyén, Echo, Uesca Rural, Chaca, Perpetuo Socorro, Pireneus, Samianigo, Santo Grial y Sarinyena Zaragoza I: Incluye dos hespitals: o Hespital Nuestra Sinyora de Gracia y o Hespital Royo Villanova y centros de salut en Actur Norte, Actur Sud, Actur Ueste, Alfacharín, Rabal, Burcharaloz, La Jota, Luna, Picarral, Santa Isabel, Villamayor y Zuera. Zaragoza II: Incluye o Hespital Universitario Miguel Serveto y centros de salut en Azuara, Belchit, Canal Imperial-Sant Chusé Sud, Canal Imperial-Venecia, Casablanca, Ferrando o Catolico, Fuents d'Ebro, Hermanos Ibarra (consultorio), L'Almozara, Las Fuents Norte, Parque Roma, Rebolería, Sagasta-Miraflores, Sagasta-Ruiseñores, Sant Chusé Centro, San Chusé Norte, Sant Pavlo, Sástago, Seminario, Torre Ramona y Torrero-A Paz Zaragoza III: Incluye tres hespitals: o Hespital Clinico Universitario Lozano Blesa, o Hespital Psiquiatrico Nuestra Sinyora d'o Pilar y o Hespital Cheriatrico Sant Chorche y centros de salut en Alagón, Bombarda, Borcha, Carinyena, Casetas, Delicias Norte, Delicias Sud, Exeya d'os Caballers, Epila, Gallur, Ferrera de los Navarros, L'Almunia de Donya Godina, María de la Uerba, Miralbueno, Oliver, Sadaba, Sos d'o Rei Catolico, Tarazona, Taust, Univérsitas, Utebo y Val de Fierro. Amás existen atros hespitals como o Hespital Psiquiatrico de Calatayú y o Hespital Militar de Zaragoza y centros privatos como o Hespital Sant Chuan de Dios de Zaragoza, a MAZ, a Clinica Montpellier de Zaragoza, a Clinica Nuestra Sinyora d'o Pilar, a Clinica Quirón de Zaragoza u a Clinica Santiago de Uesca. Se veiga tamién Centro de salut Referencias